โบรกฯ มองคว่ำร่าง รธน. ไม่กดดันดัชนี เหตุขายเยอะแล้ว
โบรกฯ มองคว่ำร่าง รธน. ส่งผลให้นักลงทุนต่างชาติขาดความมั่นใจต่อเสถียรภาพการเมืองไทย แต่แรงขายของต่างชาติน่าจะมีไม่มากเนื่องจากได้ทยอยลดการลงทุนตลาดหุ้นไทยมาตลอดช่วง 2 ปีที่ผ่านมา
7 ก.ย. 2558

บล.แอพเพิล เวลธ์ ระบุในบทวิเคราะห์ (7 ก.ย.) ว่าประเด็นสำคัญสัปดาห์นี้รัฐบาลเตรียมออกมาตรการช่วยเหลือ SME  รวมถึงแนวโน้มการออกมาตรการทางภาษีช่วยเหลือธุรกิจอสังหาริมทรัพย์ และธุรกิจซื้อขายรถมือสอง
ส่วนประเด็นการไม่ผ่านร่างรัฐธรรมนูญส่งผลให้การเลือกตั้งใหม่จะล่าช้าไปถึง กลางปี 60 ซึ่งส่งผลให้นักลงทุนต่างชาติขาดความมั่นใจต่อเสถียรภาพการเมืองไทย แต่แรงขายของต่างชาติน่าจะมีไม่มากเนื่องจากได้ทยอยลดการลงทุนตลาดหุ้นไทยมาตลอดช่วง 2 ปีที่ผ่านมา
กลยุทธ์การลงทุน วาง Filter แนวรับที่ 1,360 จุด แนวต้าน 1,380 จุด ประเมินดัชนียัง Sideway เพื่อรอความชัดเจนทิศทางอัตราดอกเบี้ยสหรัฐในสัปดาห์หน้า แนะนำซื้อลงทุน KBANK,TMB ( +มาตรการช่วย SME ) / BIGC , HMPRO ( +มาตรการกระตุ้นเศรษฐกิจฐานราก)